सोशल: लालू यादव ने की चारों पीठों के शंकराचार्यों की नियुक्ति में आरक्षण की मांग

इमेज स्रोत, AFP

राष्ट्रीय जनता दल के मुखिया लालू प्रसाद यादव ने चारों पीठों के शंकराचार्यों की नियुक्ति में आरक्षण की मांग की है.

उन्होंने गुरुवार को ट्वीट किया,''चारों पीठों के शंकराचार्यों की नियुक्ति में भी आरक्षण होना चाहिए. युगों-युगों से वहां सिर्फ एक वर्ण और एक ही जात का आरक्षण क्यों है. सोचिए?''

इमेज स्रोत, Twitter

लालू यादव के इस ट्वीट को आधे घंटे के भीतर 82 लोगों ने रिट्वीट किया और 197 लोगों ने लाइक किया. ट्विटर पर लोगों ने अलग-अलग प्रतिक्रियाएं भी दीं.

उमेश यादव ने लालू के ट्वीट के जवाब में कहा,''आपने सही कहा सर. हिंदू धर्म के ओबीसी, एससी और एसटी के लोगों को भी आरक्षण मिलना चाहिए. एक ही जाति सदियों से आरक्षण का लाभ उठा रही है, यह ठीक नहीं है.''

धीरज ने लिखा,''बात तो सही है. आखिर ब्राह्मण ही क्यों बने शंकराचार्य?''

इमेज स्रोत, Twitter

दर्पण ने कहा,''आरजेडी में भी आरक्षण होना चाहिए. हर बार राबड़ी, लालू, तेजस्वी और तेज ही क्यों? अब तो बख़्श दो. या जाति के नाम पर देश को खोखला कर के दम लेना है?''

इमेज स्रोत, Twitter

आजाद बहादुर ने कहा,''लालू जी, आप देश में अकेले ऐसा राजनेता हो जो सामाजिक क्रांति ला सकता है. थोड़ी और मेहनत करनी होगी.''

इमेज स्रोत, Twitter

सुधांशु ने कहा,''आरजेडी में भी आरक्षण होना चाहिए. सब कुछ एक ही परिवार या जाति का क्यों?''

रामेश्वर ने कहा,''योग्य व्यक्ति कभी आरक्षण की मांग नहीं करते. वे कॉम्पिटिशन में भाग लेने में विश्वास रखते हैं.''

इमेज स्रोत, Twitter

लालू यादव इससे पहले भी यह आरोप लगाते आए हैं कि भाजपा और राष्ट्रीय स्वयं सेवक संघ जातिगत आरक्षण को ख़त्म करना चाहता है.